text: РЕГЛАМЕНТ (ЕС) № 750/2013 НА КОМИСИЯТА
  от 29 юли 2013 година
  за изменение на Регламент (ЕО) № 338/97 на Съвета относно защитата на видовете от дивата флора и фауна чрез регулиране на търговията с тях
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 338/97 на Съвета от 9 декември 1996 г. относно защитата на видове от дивата фауна и флора чрез регулиране на търговията с тях (1), и по-специално член 19, параграф 5 от него,
  като има предвид, че:
  (1)
  Регламент (ЕО) № 338/97 определя животинските и растителни видове, търговията с които е ограничена или контролирана. Включени са видовете, изброени в приложенията към Конвенцията по международната търговия със застрашени видове от дивата фауна и флора, наричана по-долу „Конвенцията“.
  (2)
  На 16-ото заседание на Конференцията на страните по Конвенцията, състояло се в Банкок (Тайланд) през март 2013 г., бяха направени някои изменения в приложенията към Конвенцията.
  (3)
  Семейство Platysternidae spp. бе включено в приложение I към Конвенцията (преди това единственият вид от това семейство - Platysternon megacephalum, бе в приложение II).
  (4)
  От приложение I към Конвенцията бяха заличени следните видове: Thylacinus cynocephalus, Onychogalea lunata, Caloprymnus campestris, Chaeropus ecaudatus, Macrotis leucura, Lophura imperialis и Campephilus imperialis.
  (5)
  Следните видове бяха прехвърлени от приложение II в приложение I към Конвенцията: Trichechus senegalensis, Geochelone platynota, Chitra chitra, Chitra vandijki и Pristis microdon.
  (6)
  Следните таксони бяха прехвърлени от приложение I в приложение II към Конвенцията: Vicugna vicugna (популация на Еквадор, с анотация) и Tympanuchus cupido attwateri.
  (7)
  В приложение II към Конвенцията бяха включени следните видове: Naultinus spp. (преди това в приложение III), Trimeresurus mangshanensis, Clemmys guttata, Emydoidea blandingii, Malaclemys terrapin, Cyclemys spp., Geoemyda japonica, Geoemyda spengleri (преди това в приложение III), Hardella thurjii, Mauremys japonica, Mauremys nigricans (преди това в приложение III), Melanochelys trijuga, Morenia petersi, Sacalia bealei (преди това в приложение III), Sacalia quadriocellata (преди това в приложение III), Vijayachelys silvatica, Dogania subplana, Nilssonia formosa, Nilssonia leithii, Palea steindachneri (преди това в приложение III), Pelodiscus axenaria (преди това в приложение III), Pelodiscus maackii (преди това в приложение III), Pelodiscus parviformis (преди това в приложение III), Rafetus swinhoei (преди това включен в приложение III), Epipedobates machalilla, Carcharhinus longimanus (с анотация), Sphyrna lewini (с анотация; преди това в приложение III), Sphyrna mokarran (с анотация), Sphyrna zygaena (с анотация), Lamna nasus (с анотация; преди това в приложение III), Manta spp. (с анотация), Yucca queretaroensis, Operculicarya decaryi, Diospyros spp. (с анотация; популациите на Мадагаскар; повечето от тези видове преди това са били в приложение III), Dalbergia cochinchinensis (с анотация), Dalbergia granadillo (с анотация), Dalbergia retusa (с анотация; популациите на Гватемала и Панама преди това бяха в приложение III), Dalbergia stevensonii (с анотация; популациите на Гватемала преди това бяха в приложение III), Dalbergia spp. (с анотация; популациите на Мадагаскар), Senna meridionalis, Adenia firingalavensis, Adenia subsessilifolia, Uncarina grandidieri, Uncarina stellulifera, Osyris lanceolata (с анотация; популациите на Бурунди, Етиопия, Кения, Руанда, Уганда и Обединена република Танзания) и Cyphostemma laza.
  (8)
  От приложение II към Конвенцията бяха заличени следните видове: Pteropus brunneus, Caracara lutosa, Sceloglaux albifacies, Rheobatrachus silus, Rheobatrachus vitellinus, Tillandsia kautskyi, Tillandsia sprengeliana, Tillandsia sucrei, Dudleya stolonifera и Dudleya traskiae.
  (9)
  Таксоните Rupicapra pyrenaica ornata и Papilio hospiton бяха прехвърлени от приложение I в приложение II към Конвенцията. Тези таксони са включени в приложение II (Растителни и животински видове от значение за Общността, чието съхраняване изисква обявяването на специални защитни зони) и приложение IV (Растителни и животински видове от интерес за Общността, които се нуждаят от строга защита) към Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна (2). Следователно двата таксона следва да останат в приложение А към настоящия регламент.
  (10)
  Следните видове, включени в приложение II към Конвенцията, са предмет на нулева годишна квота за износ, установена за взети от дивата природа екземпляри, продавани с търговска цел: Batagur borneoensis, Batagur trivittata, Cuora aurocapitata, Cuora flavomarginata, Cuora galbinifrons, Cuora mccordi, Cuora mouhotii, Cuora pani, Cuora trifasciata, Cuora yunnanensis, Cuora zhoui, Heosemys annandalii, Heosemys depressa, Mauremys annamensis и Orlitia borneensis. Chelodina mccordi остава в приложение II с анотация за нулева квота за износ от дивата природа.
  (11)
  Анотация #3 относно включването на видовете Panax ginseng и Panax quinquefolius в приложение II към Конвенцията бе изменена.
  (12)
  Анотация #9 относно включването на вида Hoodia spp. в приложение II към Конвенцията бе изменена.
  (13)
  Анотация #12 относно включването на вида Aniba rosaeodora в приложение II към Конвенцията бе изменена.
  (14)
  Анотацията относно включването на видовете Aquilaria spp. и Gyrinops spp. в приложение II към Конвенцията бе заменена с нова анотация #14.
  (15)
  Нито една от държавите членки не е внесла възражение по отношение на споменатите изменения.
  (16)
  На 16-ото заседание на Конференцията на страните по Конвенцията бяха приети нови номенклатурни означения за животни.
  (17)
  След 16-ото заседание на Конференцията на страните по Конвенцията в приложение III бе добавен видът Hynobius amjiensis.
  (18)
  Целта на разпоредбите на Регламент (ЕО) № 338/97 е да се прилагат единствено за живи екземпляри от инвазивни чужди видове и това следва да бъде пояснено в анотациите относо посочените видове.
  (19)
  С цел внесените изменения в приложения I, II и III към Конвенцията да бъдат въведени в законодателството на ЕС приложението към Регламент (ЕО) № 338/97 следва да бъде съответно изменено.
  (20)
  Регламент (ЕО) № 338/97 следва да бъде съответно изменен. С оглед на разширяването на обхвата на измененията е целесъобразно, за по-голяма яснота, да се замени изцяло приложението към посочения регламент.
  (21)
  Мерките, предвидени в настоящия регламент, са в съответствие със становището на Комитета за търговия с видове от дивата фауна и флора, създаден по силата на член 18, параграф 1 от Регламент (ЕО) № 338/97,
  ПРИЕ НАСТОЯЩИЯ РЕГЛАМЕНТ:
  Член 1
  Приложението към Регламент (ЕО) № 338/97 се заменя с текста, съдържащ се в приложението към настоящия регламент.
  Член 2
  Настоящият регламент влиза в сила на третия ден след публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 29 юли 2013 година.